****

**R O M Â N I A Proiect**

**JUDEŢUL MUREŞ (nu produce efecte juridice) \***

**CONSILIUL LOCAL AL MUNICIPIULUI TÂRGU MUREŞ**

**Iniţiator**

**PRIMAR**

**SOÓS ZOLTÁN**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

privind modificarea lit. d) din anexa nr.1 a HCL nr. 371/18.10.2022 privind actualizarea documentaţiei tehnico-economice (faza PTE conf. HG 907/2016) și a indicatorilor tehnico-economici aferenți aprobaţi prin Hotărârea Consiliului local nr. 370 din 29.11.2018 și actualizaţi prin Hotărârea Consiliului local nr. 147 din 25.04.2019 respectiv prin Hotărârea Consiliului local nr. 39 din 27 februarie 2020, conform anexei nr. 1, inclusiv anexa nr. 2 privind descrierea investiției, pentru proiectul *„Reamenajarea infrastructurii pe coridorul deservit de transportul public local pe zona vest-centru a Municipiului Tîrgu Mureș”*, proiect propus spre finanțare prin Programul Operațional Regional 2014-2020, Axa prioritară 4

***Consiliul Local al Municipiului*** ***T******ârgu Mureş, întrunit în şedinţă extra(ordinară) de lucru,***

**Având în vedere:**

* Referatul de aprobare nr. 47512/2597/DT/09.09.2024 **,** inițiat de Primar prin Direcţia Tehnică privind modificarea lit. d) din anexa nr. 1 a HCL nr. 371/18.10.2022 privind actualizarea documentaţiei tehnico-economice (faza PTE conf. HG 907/2016) și a indicatorilor tehnico-economici aferenți aprobaţi prin Hotărârea Consiliului local nr. 370 din 29.11.2018 și actualizaţi prin Hotărârea Consiliului local nr. 147 din 25.04.2019 respectiv prin Hotărârea Consiliului local nr. 39 din 27 februarie 2020, conform anexei nr. 1, inclusiv anexa nr. 2 privind descrierea investiției, pentru proiectul „Reamenajarea infrastructurii pe coridorul deservit de transportul public local pe zona vest-centru a Municipiului Tîrgu Mureș”, proiect propus spre finanțare prin Programul Operațional Regional 2014-2020, Axa prioritară 4;
* Raportul de specialitate al Direcției Juridice;
* Raportul de specialitate al Direcției Economice;
* Raportul Comisiilor de specialitate din cadrul Consiliului local municipal Târgu Mureş.

**În conformitate cu prevederile:**

* HG nr.907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare și a Ghidului de finanțare pentru POR 2014-2020, Axa prioritară 4, Prioritate de investiții 4.e, Obiectiv Specific 4.1.
* Art. 44, alin. (1) al Legii nr. 273/2006 privind finanţele publice locale, cu modificările şi completările ulterioare;

În temeiul prevederilor art. 129 alin.(1), alin.(2), lit. ”b”, alin.4 lit ”d” , art. 139, alin. (1) şi ale art.196, alin.(1), lit. „a” din OUG nr. 57/2019 privind Codul administrativ, cu modificările și completările ulterioare,

**H o t ă r ă ş t e :**

**Art. I.** Se aprobă modificarea lit. d) din anexa nr. 1 a HCL nr. 371/18.10.2022 privind actualizarea documentaţiei tehnico-economice (faza PTE conf. HG 907/2016) și a indicatorilor tehnico-economici aferenți aprobaţi prin Hotărârea Consiliului local nr. 370 din 29.11.2018 și actualizaţi prin Hotărârea Consiliului local nr. 147 din 25.04.2019 respectiv prin Hotărârea Consiliului local nr. 39 din 27 februarie 2020, conform anexei nr. 1, inclusiv anexa nr. 2 privind descrierea investiției, pentru proiectul „Reamenajarea infrastructurii pe coridorul deservit de transportul public local pe zona vest-centru a Municipiului Tîrgu Mureș”, proiect propus spre finanțare prin Programul Operațional Regional 2014-2020, Axa prioritară 4, după cum urmează:

”lit.d) durata estimată de execuţie a obiectivului de investiţii, exprimată în luni.

Durata de execuție estimată pentru obiectivul de investiție este 14 luni si 25 zile.”

**Art.II.** Celelalte prevederi ale Hotărârii Consiliului Local nr. 371/18.10.2022 rămân neschimbate.

**Art. III.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Direcţia Tehnică, Direcția Proiecte cu Finanțare Internațională, Resurse Umane, Relații cu Publicul și Logistică și Direcţia Economică.

**Art. IV.** În conformitate cu prevederile art. 252, alin. 1, lit. c şi ale art. 255 din O.U.G. nr. 57/2019 privind Codul Administrativ precum şi ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. V.** Prezenta hotărâre se comunică către Direcţia Tehnică, Direcția Proiecte cu Finanțare Internațională, Resurse Umane, Relații cu Publicul și Logistică și Direcţia Economică.

**Viză de legalitate:**

Secretarul General al Municipiului Târgu Mureş

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, , cu modificările şi complerătile ulterioare**

**JUDEŢUL MUREŞ (nu produce efecte juridice)\***

**MUNICIPIUL TG. MUREȘ**

**DIRECȚIA TEHNICĂ**

**Nr. 47512/2597/DT/09.09.2024 Iniţiator:**

**PRIMAR**

**Soós Zoltán**

**REFERAT DE APROBARE**

privind modificarea lit. d) din anexa nr.1 a HCL nr. 371/18.10.2022 privind actualizarea documentaţiei tehnico-economice (faza PTE conf. HG 907/2016) și a indicatorilor tehnico-economici aferenți aprobaţi prin Hotărârea Consiliului local nr. 370 din 29.11.2018 și actualizaţi prin Hotărârea Consiliului local nr. 147 din 25.04.2019 respectiv prin Hotărârea Consiliului local nr. 39 din 27 februarie 2020, conform anexei nr. 1, inclusiv anexa nr. 2 privind descrierea investiției, pentru proiectul „Reamenajarea infrastructurii pe coridorul deservit de transportul public local pe zona vest-centru a Municipiului Tîrgu Mureș”, proiect propus spre finanțare prin Programul Operațional Regional 2014-2020, Axa prioritară 4

Prin HCL nr. 371/18.10.2022 privind actualizarea documentaţiei tehnico-economice (faza PTE conf. HG 907/2016) și a indicatorilor tehnico-economici aferenți aprobaţi prin Hotărârea Consiliului local nr. 370 din 29.11.2018 și actualizaţi prin Hotărârea Consiliului local nr. 147 din 25.04.2019 respectiv prin Hotărârea Consiliului local nr. 39 din 27 februarie 2020, conform anexei nr. 1, inclusiv anexa nr. 2 privind descrierea investiției, pentru proiectul *„Reamenajarea infrastructurii pe coridorul deservit de transportul public local pe zona vest-centru a Municipiului Tîrgu Mureș”*, au fost actualizati indicatorii tehnico-economici la faza de proiect tehnic.

Municipiul Târgu Mureș a semnat contractul de finanțarenr.5370/06.05.2020 pentru proiectul cu titlul: *„Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș”*finanțat prin Programul Operațional Regional (POR) 2014-2020, Axa prioritară 4, cod SMIS 127574.

În cadrul proiectului a fost încheiat acordul contractual nr.146/14.09.2023 încheiat cu Asocierea S.C. ASTOR COM S.R.L. – lider de asociere, S.C. GEIGER TRANSILVANIA S.R.L. – asociat, S.C. ASPHAROM S.R.L. – asociat, S.C. INSTA GRUP S.R.L. – asociat, în care durata contractului și termenul de execuție este numai târziu de 31.12.2023.

În conformitate cu prevederile Ordonanței de Urgență nr. 36 din 17 mai 2023 privind stabilirea cadrului general pentru închiderea programelor operaționale finanțate în perioada de programare 2014-2020, proiectul *„Reamenajarea infrastructurii pe coridorul deservit de transportul public local pe zona Vest – Centru a Municipiului Târgu Mureș”*  a fost propus ca și **proiect etapizat** care are un termen de finalizare până la data de 31 decembrie 2027.

În data de 28.12.2023 a fost încheiat Actul Adițional nr.1 la acordul contractual nr.146/14.09.2023, potrivit căruia:

,, Durata contractului este de maxim 16 luni de la semnarea acestuia, contractul de achiziție păstrându-și valabilitatea până la data finalizării implementării proiectului, conform contractului de finanțare. În cazul prelungirii execuției lucrărilor sau în cazul prelungirii perioadei de implementare a contractului de finanțare aferent acestui proiect, durata contractului de execuție se va prelungi corespunzător, fără alte costuri suplimentare.

Termenul de execuție a lucrărilor, inclusiv organizarea de șantier: maxim 12 luni de la data emiterii ordinului de începere a lucrărilor, dar nu mai târziu de 31.12.2027, dată la care lucrările trebuie să fie recepționate ș i obiectivul trebuie să fie funcțional”

Ulterior, în data de 18.07.2024 s-a încheiat noul Contract de finanţare cu ADR Centru nr. 50 / 18.07.2024, pentru proiectul cu titlul „Reamenajarea infrastructurii pe coridorul deservit de transportul public local pe zona Vest – Centru a Municipiului Tirgu Mures “, beneficiar UAT Municipiul Târgu Mureș având codul SMIS 325010.

Achiziția lucrărilor a fost demarată la data de 22.11.2022, perioada de evaluare a ofertelor/răspunsurile la clarificări fiind de durată datorită complexității proiectului, contractul de lucrări fiind semnat la data de 14.09.2023.

Ordinul de începere a lucrărilor nr.61140/2328/DT/20.09.2023 a fost emis de către Municipiul Târgu Mureș începând cu data de 21.09.2023.

Ca urmare a observării desfășurării traficului în condiții dificile pe strada Gh. Doja și străzile adiacente, cauzate în mare parte de numărul mare de autovehicule aflate în trafic, de lucrările de modernizare a străzii Gh. Doja, de regulile de circulație existente temporar pe perioada execuției lucrărilor, în sensul evitării formării ambuteiajelor, a fluidizării traficului cu asigurarea culoarelor de intervenție în situații de urgența a echipelor de intervenție (Salvare, SMURD, Pompierii, Jandarmeria, Politia, etc.) în urma solicitărilor Inspectoratului de Poliție Județean – Serviciul Rutier , Municipiul Târgu Mureș a emis solicitări de modificare a programului de lucru și redimensionarea lucrărilor de execuție.

Prin adresa Municipiului Târgu Mureș nr. 26995/1399/DT/10.05.2024, se solicită ca în sensul evitării ambuteiajelor și a asigurării fluidizării traficului în intervalul orar 07:00-09:30 respectiv 15:00-17:30 planificarea dimensionarea lucrărilor de executie să se realizeze astfel încat să aibă un impact minim/nesemnificativ asupra conditiilor de trafic.

Prin adresa Municipiului Târgu Mureș nr. 26995/1399/DT/23.05.2024, se solicită ca executia lucrărilor pe partea carosabilă să se realizeze cu precădere doar în intervalul orar 19:00 – 06:00 astfel încât să aibă un impact minim/nesemnificativ asupra condiţiilor de trafic, iar în sensul fluidizării şi/sau a decongestionării traficului prin asigurarea unei zone tampon (intermediare neafectată de lucrări) solicită ca începerea lucrărilor de executie pe tronsonul Km 1+000 (str. Gării) – Km 1+540 (str. Bogatei) să fie în concordantă cu stadiul de finalizare a lucrărilor la partea carosabilă pe tronsoanele aflate în executie.

Din acest motiv în sensul fluidizării şi a decongestionării traficului antreprenorul a asigurat zona intermediară neafectată de lucrări, pe tronsonul Km 1+000 (str. Gării) – Km 1+540 (str. Bogatei) iar executia lucrărilor a început mai târziu față de graficul inițial de execuție, la începutul lunii august 2024 în concordantă cu stadiul de finalizare a lucrărilor la partea carosabilă pe tronsoanele aflate în executie, decalând astfel termenul de executie a antreprenorului, ce a necesitat estimarea unui nou grafic de execuție.

Astfel, SC ASTOR COM SRL, în baza art.67 din Legea 50/1991 (coroborat cu art.25 din Legea 10/1995), a emis adresa nr.2123 din 12.06.2024 privind Notificarea de Revendicare a termenului de execuție nr.1 și ulterior în termenul contractual de 30 zile, în conformitate cu Sub-Clauza 69a.1 din Acordul contractual nr.146 din 14.09.2023, a emis Detalierea Revendicării nr.1.1 (înregistrată cu nr.2476/11.07.2024) din Acordul contractual nr.146 din 14.09.2023, prin care revendică următoarea durată de execuție :

• 21.09.2024- 15.12.2024 = 85 de zile de la expirarea datei ordinului de începere a lucrărilor.

Conform concluziilor rezultate în urma analizei și evaluării efectuate de către Supervizor, cu privire la Propunerea de modificare – Revendicarea nr.1, înregistrată cu nr.2123/12.06.2024 și Revendicarea Detaliată nr.1.1 înregistrată cu nr.2476/11.07.2024, SC EUROPROIECT CVI, în calitate de Supervizor, în baza contractului nr.156/25.09.2023, conform sub-clauzei 37.9 din Acordul contractual nr.146 din 14.09.2023, a emis Ordinul Administrativ de Modificare Nr.1, înregistrat cu nr.101 din 12.08.2024, prin care aprobă Propunerea de modificare nr.1, prin care se prelungește cu 85 de zile calendaristice - 2 luni și 25 de zile (perioada 21.09.2024 – 15.12.2024) Durata de Execuție asumată prin Acordul Contractual nr.146/14.09.2023.

Modificările propuse prin Revendicarea nr.1 și Revendicarea Detailată nr.1.1 nu influențează obiectul și scopul proiectului, fiind în strânsă corelare cu soluțiile tehnice dispuse prin proiect și nu modifică prevederile autorizației de construire, a avizelor și acordurilor.

Ca urmare a celor de mai sus, în vederea finalizării lucrărilor, ținând cont de constrângerile impuse de traficul existent, cât și de solicitările organelor competente în managementul de trafic, supunem spre aprobarea Consiliului Local Municipal Târgu-Mureş proiectul de hotarare prezentat.

**Director Exec. Adj, Șef Serviciu, S.P.F.I, Manager proiect,**

**ing. Popistan Dorin Ijac Dana ing. Septimiu Szabo**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, , cu modificările şi complerătile ulterioare**